ЧАРЛЗ СПАНО-МЛАДШИ

ЧЕРТОЖНА ДЪСКА

Превод от английски: Деница Минчева, 2017

chitanka.info

И от тогава не сме мърдали от там.

И рече Бог:

— Да бъде светлина… О, да му се не знае — измърмори Той веднага след това.

Бог огледа вселената Си с отвращение. Вече цяла седмица се занимаваше с този проект. Беше изморен и гладен.

— Пак ли не се получава, скъпи? — попита госпожа Бог мило. — Какво не й е наред сега?

Бог намусено захапа долната си устна в артистично раздразнение преди да отговори.

— Има твърде много червени звезди и галактиките не са под правилния ъгъл.

— Това май е третата поредна седмица, нали? — попита Неговата спътница.

— Отлично знам колко опита съм направил — отвърна Той малко по-грубо от необходимото.

— Хайде ела — подкани Го тя. — Ще ти материализирам една хубава пилешка супа. Веднага ще се почувстваш по-добре.

— По-късно. Искам да поработя над тази слънчева система. Почти успях да я направя както трябва.

— Знаеш, че не е добре да сътворяваш на празен стомах. Можеш да продължиш следващата седмица.

Бог въздъхна.

— Вероятно си права. Обаче третата планета тук… — Той огледа това кътче от космоса и се замисли за момент. После си промени мнението.

И Бог рече:

— Оооо, да върви по дяволите.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги